11/03/2013 | Administración LocalMunicipal
Porto do Son
Aprobación de convocatoria e bases que han de rexer para a provisión interina dunha praza de administrativo do Departamento de Tesouraría

A Alcaldía do Concello de Porto do Son, mediante decreto do 27 de febreiro de 2013 resolveu aprobar a convocatoria e as bases que han de rexer para a provisión interina dunha praza de administrativo do Departamento de Tesouraría, e que son do seguinte teor: Constitúe o obxecto das presentes bases a aprobación da convocatoria e a regulación do proceso selectivo para a selección dun funcionario en réxime de interinidade para a provisión dunha praza de administrativo, encadrada na escala de Administración xeral, subescala de administrativa, grupo “C1”, incluída no cadro de persoal do Concello de Porto do Son, a través dun procedemento de concurso- oposición libre. O cometido funcional do posto versará sobre as tarefas propias da praza, consistentes na realización de funcións administrativas, de xestión de persoal, xestión dos impostos estatais vinculados ao persoal así como da Seguridade Social, da xestión tributaria e da recadación e atención ao público. Así mesmo, o funcionario desenvolverá as funcións de tesoureiro municipal con carácter accidental. Tamén deberá realizar aqueloutras tarefas que lle poidan ser encomendadas polos órganos municipais competentes ou polo seu superior xerárquico para a satisfacción das necesidades propias do servizo.3.1.- Os aspirantes, para ser admitidos ao proceso selectivo, deberán reunir os seguintes requisitos: a) Ser español ou nacional dun dos restantes membros da Unión Europea ou daqueles Estados aos que lles sexa de aplicación a libre circulación de traballadores nos termos previstos na Lei estatal que regule a materia. b) Ter cumpridos os dezaseis anos de idade e non exceder, no seu caso, da idade máxima de xubilación establecida pola normativa. c) Estar en posesión do título de bacharel, formación profesional de segundo grao ou equivalente ou superior. Aos anteriores efectos, de conformidade co establecido na Disposición Adicional Quinta da Lei 30/1984, do 2 de agosto, de medidas para a reforma da función pública, considerarase equivalente ao título de Diplomado universitario a superación de tres cursos completos de licenciatura. Así mesmo, a superación das probas de acceso á universidade para maiores de 25 anos, homologadas polo órgano competente, considerarase equivalente aos títulos de Bacharelato ou Formación Profesional de segundo grao. A validación de títulos deberá acreditarse mediante a presentación de certificación emitida polo órgano competente. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios ou para exercer funcións similares ás que desempeñaba no caso do persoal laboral, no que fose separado ou inhabilitado. Os nacionais doutros Estados non poderán atoparse en situación de inhabilitación ou equivalente nin ser recibido sanción disciplinaria ou equivalente que impida, no seu Estado, o acceso nos mesmos termos ao emprego público.3.2.- Os requisitos establecidos no apartado anterior deberán reunirse na data de remate do prazo de presentación de solicitudes e manterse durante todo o proceso selectivo. Para tomar parte nas probas selectivas, os interesados deberán facelo constar en instancia dirixida ao Sr. Alcalde- Presidente do Concello de Porto do Son, segundo o modelo que se achega como Anexo 1, que se presentará no rexistro xeral do Concello ou por calquera dos procedementos que prevé o artigo 38 da Lei 30/1992, do 26 de novembro, no prazo de dez (10) días naturais contados desde a publicación do anuncio da convocatoria no Boletín Oficial da Provincia. Coa instancia achegarán fotocopia do DNI ou do documento de identidade correspondente ao país da Unión Europea de que se trate e relación de méritos xunto coa documentación acreditativa dos mesmos. Rematado o prazo de presentación de instancias, por medio de resolución da Alcaldía aprobando a lista provisional de admitidos e excluídos, que se publicará no taboleiro de edictos e na web do Concello de Porto do Son. Os aspirantes excluídos provisionalmente disporán dun prazo de cinco días naturais para emendar erros que motivaron a súa exclusión. Transcorrido ese prazo, farase pública polos medios antes indicados a listaxe definitiva de aspirantes admitidos. A publicación da resolución no Boletín Oficial da Provincia será determinante dos prazos a efectos de emenda de solicitudes e eventuais impugnacións e/ou recursos.6.1.- Os tribunais das probas selectivas serán designados consonte ao que dispoñen o artigo 60 da Lei 7/2007, de 12 de abril, do Estatuto Básico do Empregado Público e a súa composición será como segue: - Presidente: Patricia Fernández Pérez (interventora do Concello de Porto do Son). Suplente do presidente: Jaime López García (tesoureiro do Concello de Noia). - Vogais: Manuel Vicente Novo Lijó (tesoureiro do Concello de Riveira), José Manuel Mayo Priegue (técnico local de emprego do Concello de Muros), Paula Ares Otero (secretaria- interventora da Mancomunidade “Serra do Barbanza”). Suplentes: Juan Manuel Blanco Rodríguez (técnico de administración xeral do Concello de Porto do Son), Agripina Sartorius Marill (interventora do Concello de Noia), Razvan Daniel Matusoiu Asensio (interventor do Concello de Mazaricos). - Secretario: José Manuel González García (secretario do Concello de Porto do Son). Suplente do secretario: Ana Reyes Cambre (secretaria do Concello de Mazaricos). Na composición dos órganos de selección promoverase a presenza equilibrada de mulleres e homes, segundo o pola Lei orgánica 3/2007, do 22 de marzo, para a igualdade efectiva de mulleres e homes. Tódolos membros do tribunal deberán posuír unha titulación ou especialización igual ou superior á esixida para o acceso ás prazas convocadas.6.2.- Os membros do tribunal deberanse abster de intervir cando concorran as circunstancias que prevé o artigo 28 da Lei 30/1992, do 26 de novembro, notificándoo á autoridade convocante, cando preparasen aspirantes ás probas selectivas nos cinco anos anteriores á publicación desta convocatoria. Os aspirantes poderán recusar aos membros do tribunal de conformidade co establecido no art.29 da Lei 30/1992, do 26 de novembro.6.3.- O tribunal non se poderá constituír nin actuar sen a presenza de alomenos tres dos seus membros, titulares ou suplentes, indistintamente. En todo caso, requírese a asistencia do presidente e do secretario ou dos que legalmente os substitúan. A cada sesión do tribunal recollerase na correspondente acta, sen que poida levantarse máis dunha acta por sesión.6.4.- O tribunal poderá solicitar a incorporación aos seus traballos, con voz pero sen voto, de asesores especialistas para as probas en que o estimen conveniente. Estes asesores cinguiranse a prestar a colaboración que o tribunal lles requira nas súas especialidades técnicas.6.5.- O tribunal adaptará o tempo e os medios de realización dos exercicios dos aspirantes con discapacidade, de forma que se garanta a igualdade de oportunidades cos demais participantes.6.6.- O tribunal resolverá tódalas dúbidas que se presenten no non previsto nestas bases adoptando os acordos que resulten procedentes, os cales se publicarán no taboleiro de edictos e na web do Concello de Porto do Son.7.1.- Para a celebración das probas, os aspirantes serán convocados en chamamento único, agás casos de forza maior debidamente xustificados e aprezados discrecionalmente polo tribunal. Os aspirante chamados deberán acreditar a súa entidade para tomar parte nas probas selectivas.7.2.- O procedemento selectivo será o de concurso- oposición, e desenvolverase en dúas fases sucesivas, segundo se indica nos apartados seguintes. Os aspirantes poderán acadar ata un máximo de 22 puntos nesta fase do proceso, que se desenvolverá como se detalla a continuación. a) Primeiro exercicio: consistirá na contestación por escrito, nun tempo máximo dunha hora e media, dun cuestionario de 20 preguntas curtas relacionadas co programa achegado ás bases. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. b) Segundo exercicio: consistirá na resolución por escrito e no tempo máximo dunha hora e media, dun suposto práctico libremente determinado polo tribunal e relacionado coas funcións da praza. Terá por finalidade comprobar a aplicación práctica dos coñecementos a que se refire o programa da convocatoria. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. O tribunal poderá dispor a lectura dos exercicios por parte dos aspirantes e formular, unha vez rematada a mesma, preguntas sobre o contido dos exercicios ou solicitar aclaracións. c) Terceiro exercicio: consistira na tradución dun texto do castelán ao galego e doutro do galego ao castelán nun tempo máximo de trinta minutos. Este exercicio ten carácter obrigatorio pero non eliminatorio e a súa puntuación máxima será de 3 puntos. De conformidade co establecido no art.35 do Decreto lexislativo 1/2008, do 13 de marzo, aproba o texto refundido da Lei de función pública de Galicia, quedarán exentos da realización deste exame os aspirantes que acrediten a posesión do certificado Celga 3, a validación do curso de iniciación á lingua galega ou equivalente. Na fase de concurso os aspirantes poderán acadar ata un máximo de 7,00 puntos, e nela serán obxecto de avaliación os seguintes méritos: I) Experiencia profesional: - Servizos prestados en postos de administrativo en departamentos de persoal ou Tesouraría nas Administracións Públicas: 0,04 puntos por mes de servizo. (Ata 2,00 puntos). - Servizos prestados en postos de administrativo nas Administracións Públicas: 0,02 puntos por mes de servizo. (Ata 1,50 puntos). - Servizos prestados en postos de administrativo ou de similares funcións no sector privado: 0,02 puntos por mes de servizo. (Ata 1,00 puntos). A puntuación máxima outorgable por este concepto será de 4,50 puntos. II) Formación: Valoraranse os títulos académicos superiores aos esixidos para participar no proceso e os cursos de formación relacionados co posto de traballo impartidos por Administracións Públicas, entidades dependentes destas, centros oficiais de ensino ou entidades privadas, homologados polas Administracións Públicas, de acordo coa seguinte baremación: - Títulos superiores de 2º grao: 0,75 puntos. - Títulos superiores de 1º grao: 0,50 puntos. - Cursos de máis de 100 horas: 0,25 puntos por curso. - Cursos de 21 a 100 horas: 0,20 puntos por curso. - Cursos de 10 a 20 horas: 0,15 puntos por curso ou xornada. - Cursos de ata 10 horas ou xornadas: 0,1 puntos por curso ou xornada. Non se valorarán aqueles cursos cuxas ensinanzas non garden relación co posto a desempeñar. A puntuación máxima outorgable por este concepto será de 2,50 puntos.7.3.- Unicamente se publicarán as cualificacións dos aspirantes que superaron cada proba, o que se fará mediante anuncio no taboleiro de edictos e na web do Concello de Porto do Son. O tribunal poderá acordar a lectura pública dos exercicios que se fagan por escrito e pedirlles aclaracións aos aspirantes, se o xulga oportuno.7.4.- Rematado o proceso selectivo, o tribunal disporá a publicación da puntuación final e da orde de cualificación dos aspirantes aprobados, a cal virá dada pola suma das puntuacións obtidas no conxunto dos exercicios e, se é o caso, dos méritos do concurso. Así mesmo, elevará a referida listaxe ao órgano competente xunto cunha proposta de nomeamento, se se trata de funcionarios de carreira, ou de formalización de contrato laboral, se se trata de persoal laboral.7.5.- O tribunal de selección non poderán aprobar nin declarar que superaron as probas selectivas un número de aspirantes superior ao de prazas convocadas. Non obstante, aos efectos de garantir a provisión das prazas convocadas, cando se produzan renuncias antes do nomeamento ou da formalización do contrato laboral, o órgano competente poderá requirir ao tribunal unha relación complementaria de aspirantes que sigan aos propostos en orde ao seu nomeamento.7.6.- Para o caso de existir empate nas puntuacións dos aspirantes que superaron o proceso selectivo, establécese, con carácter supletorio, e como criterio de prioridade a obtención da nota máis alta no primeiro exercicio de oposición e, de ser preciso, nos sucesivos.8.1.- Os aspirantes propostos para o seu nomeamento ou formalización de contrato, deberán presentar no rexistro xeral do Concello, no dez días naturais desde a publicación da listaxe de aprobados, os seguintes documentos: a) copia compulsada do DNI ou do documento de identidade correspondente ó país da Unión Europea de que se trate; b) copia compulsada do título esixido para participar nas probas selectivas, ou ben xustificante de ter cumprido tódolos requisitos para a súa expedición; c) declaración xurada de non ter sido separado mediante expediente disciplinario do servicio de ningunha Administración Pública nin encontrarse inhabilitado para o exercicio das funcións públicas; d) declaración xurada de non estar incurso en causa de incapacidade ou incompatibilidade referida ao momento da toma de posesión; e) certificación acreditativa de non padecer enfermidade ou eiva física que impida o normal desenvolvemento da súa función, no caso de tratarse de persoas con minusvalías; f) número de conta bancaria e copia da cartilla da Seguridade Social (no caso de haber estado dado de alta). 8.2.- Os que tivesen a condición de persoal ó servicio das Administracións públicas estarán exentos de xustificaren documentalmente as condicións e requisitos xa probados para obter o seu anterior nomeamento; neste caso, presentarán certificación da Administración Pública da que dependan que acreditativa deses extremos.9.1.- Os aprobados que no prazo sinalado na base anterior non presentaran a documentación esixida, agás causa de forza maior, ou non reunisen os requisitos esixidos non poderán ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade.9.2.- Cumpridos os requisitos para o nomeamento, o órgano competente nomeará aos aspirantes propostos. Unha vez nomeados, os aspirantes deberán tomar posesión no prazo dun mes contado desde a notificación do nomeamento. Para o caso de non tomar posesión no prazo sinalado sen causa xustificada, o aspirante nomeado quedará en situación de cesante.10.1.- Os tribunais de selección das distintas prazas poderán resolver tódalas dúbidas que se presenten no non previsto nestas bases e adoptar os acordos que resulten procedentes, os cales se publicarán no taboleiro de edictos da Corporación e, no seu caso, na web do Concello de Porto do Son.10.2.- Os procesos selectivos rexeranse polo establecido na lexislación básica sobre emprego público, polo RD 896/1991, do 7 de xuño, pola normativa autonómica de desenvolvemento da anterior e, supletoriamente, polo previsto no Regulamento xeral de ingreso do persoal ao servizo da Administración do Estado. D/Dna.___________________________________________________ de _____ anos, con domicilio en ____________________________________________ nº ____, piso ____ C. P._______, teléfono ____________, D. N. I._______________________ 1º) Que desexo participar no proceso selectivo convocado polo Concello de Porto do Son para a selección de 1 administrativo do Departamento de Tesouraría.2º) Que reúno todos os requisitos esixidos referidos á data de finalización do prazo sinalado para a presentación da solicitude nas Bases, que acepto e declaro coñecer, e que son certos os datos obrantes na presente instancia, comprometéndome a probar documentalmente todos os datos que figuran nesta solicitude. Adxunto coa presente instancia, segundo dispón a base 4ª da convocatoria: (marcar cun X) · Fotocopia do DNI. · Relación dos méritos alegados e documentación acreditativa. Por todo o exposto, SOLICITO: Ser admitido no proceso de selección dun administrativo do Departamento de Tesouraría para o Museo do Mar e Etnográfico de Porto do Son, en réxime de contratación laboral temporal. En Porto do Son, ____ de ____________ de 2012. (sinatura) SR. ALCALDE PRESIDENTE DO CONCELLO DE PORTO DO SON” Tema 1.- A Constitución española de 1978. Estrutura e principios xerais. O Tribunal Constitucional. A reforma da Constitución. Tema 2.- Dereitos e deberes fundamentais dos españois, súa garantía e suspensión. Tema 3.- A organización do Estado na Constitución: organización institucional ou política e organización territorial. A Coroa. As Cortes Xerais: referencia ó Valedor do Pobo e ó Tribunal de Contas. Tema 4.- O poder xudicial: principios constitucionais. Organización xudicial en España. O Consello Xeral do Poder Xudicial. O Ministerio Fiscal. Tema 5.- O Goberno e a Administración. Relacións do Goberno coas Cortes Xerais. Tema 6.- As comunidades autónomas: a súa natureza. Os estatutos de autonomía: natureza e contido. A distribución de competencias entre o Estado e as Comunidades Autónomas. Relacións entre o Estado e as Comunidades Autónomas. Tema 7.- O Estatuto de Autonomía de Galicia. Organización institucional da Comunidade Autónoma Galega. A Xunta de Galicia e o seu Presidente. Control parlamentario da acción de Goberno. Tema 8.- Fontes do dereito administrativo: especial referencia á lei e ós regulamentos. Principios de actuación da Administración pública: eficacia, xerarquía, descentralización, desconcentración e coordinación. Tema 9.- A relación xurídico- administrativa. Concepto. Suxeitos: a Administración e o Administrado. Capacidade e representación. Dereitos do Administrado. Os actos xurídicos do Administrado. Tema 10.- O procedementos administrativo: concepto e clases. Súa regulación no dereito positivo: principios informadores. As fases do procedemento administrativo: iniciación, ordenación, instrución e terminación. O silencio administrativo. Tema 11.- O acto administrativo: concepto, clases e elementos. Motivación e notificación. Tema 12.- Eficacia dos actos administrativos. Executividade e execución forzosa. Suspensión. Validez e invalidez do acto administrativo. Convalidación, conservación e conversión. Tema 13.- Revisión dos actos administrativos. Revisión de oficio. Os recursos administrativos: Principios xerais. O recurso de alzada. O recurso potestativo de reposición. O recurso extraordinario de revisión. O recurso económico administrativo. Tema 14.- Formas da acción administrativa. A actividade de fomento. A actividade de policía: as licencias. O servizo público local: formas de xestión do servizo público local. Tema 15.- A intervención administrativa na propiedade privada. A expropiación forzosa. Tema 16.- A responsabilidade da Administración pública: evolución histórica e situación actual. Tema 17.- O réxime local español: principios constitucionais e regulación xurídica. Tema 18.- O municipio: Concepto e elementos. O termo municipal. A poboación: especial referencia ó empadroamento. Tema 19.- Organización municipal. Competencia do municipio. Tema 20.- A provincia. Organización provincial. Competencia da provincia. Tema 21.- Outras entidades locais. Mancomunidades, comarcas e outras entidades que agrupen varios municipios. As áreas metropolitanas. As entidades de ámbito territorial inferior ó municipal. Tema 22.- Réxime xeral das eleccións locais. Tema 23.- Relacións das entidades locais coas restantes administracións territoriais. A autonomía local. Tema 24.- Ordenanzas, regulamentos e bandos. Procedemento de elaboración e aprobación. Infraccións. Tema 25.- O persoal ao servizo das entidades locais: funcionarios, persoal eventual e persoal laboral. Acceso ao emprego público. Tema 26.- Réxime xurídico do persoal funcionario das entidades locais: dereitos, deberes, réxime disciplinario. Situacións administrativas. Dereitos económicos. Seguridade Social. Incompatibilidades. Tema 27.- Os bens das entidades locais. O dominio público. O patrimonio privado destas. Tema 28.- Os contratos administrativos na esfera local. A selección do contratista. As garantías e responsabilidade na contratación. Execución, modificación e suspensión. A revisión de prezos. Invalidez dos contratos. Extinción dos contratos. Tema 29.- Especialidades do procedemento administrativo local. O rexistro de entrada e saída de documentos: requisitos na presentación de documentos. Comunicacións e notificacións. Tema 30.- Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da Corporación. Tema 31.- O gasto público: concepto e clasificacións. Principios constitucionais na materia. Os ingresos públicos: concepto e clases. Tema 32.- Os orzamentos das entidades locais. Principios, integración e documentos de que constan. Proceso de aprobación do orzamento local. Principios xerais de execución do orzamento. Liquidación do orzamento. Tema 33.- As facendas locais: recursos das mesmas. Concepto, clasificación e regulación xeral dos ingresos das facendas locais. Tema 34.- Imposición e ordenación de tributos e prezos públicos polas Entidades Locais. As ordenanzas fiscais. Tema 35.- Impostos municipais. Taxas. Contribucións especiais. Prezos públicos. Outros ingresos. Tema 36.- O procedemento de xestión tributaria. A liquidación dos tributos. A declaración tributaria. Os actos de liquidación: clases e réxime xurídico. A xestión tributaria nas Entidades Locais. Tema 37.- A extinción da obriga tributaria. O pagamento. Requisitos, medios de pago e efectos. A imputación de pagamentos. Outras formas de extinción da obriga tributaria. Tema 38.- O procedemento de recadación en período voluntario. O procedemento de recadación en vía de prema. Aprazamento e fraccionamento do pagamento. Desenvolvemento do procedemento de prema. Tema 39.- O contrato de traballo: duración, dereitos e deberes. Modificación, suspensión e extinción da relación laboral. O salario, as garantías salariais e o tempo traballado. Tema 40.- A Seguridade Social: afiliación e cotización. Confección da nómina.” Porto do Son, 28 de febreiro de 2013. O Alcalde- Presidente, Asdo. José Luis Oujo Pouso